Diari Oficial de la Generalitat Valenciana


Sumari del DOGV 3591, del 27-09-1999 (1999/8211)

DECRET 142/1999, de 17 de setembre, del Govern Valencià, pel qual es crea l'Institut d'Educació Secundària de Benigánim.
------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/09/17/142/dof/vci/html**

### Dades del document

Número de DOGV
:   3591

Data del DOGV
:   27-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8211


Data del document
:   17-09-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Benigànim
    * ensenyament secundari

DECRET 142/1999, de 17 de setembre, del Govern Valencià, pel qual es crea l'Institut d'Educació Secundària de Benigánim. [1999/S8211]
  
Dels estudis de planificació educativa, efectuats per la Conselleria de Cultura, Educació i Ciència, es conclou la necessitat de crear un institut a Benigánim en el qual s'impartisquen els ensenyaments d'Educació Secundària establits en la Llei Orgànica 1/1990, d'Ordenació General del Sistema Educatiu.
  
Atenent les citadas previsions i, en el marc de col·laboració establit en l'apartat tercer de la disposició addicional dèsset de la Llei Orgànica 1/1990, d'Ordenació General del Sistema Educatiu i en l'article 2 de la Llei Orgànica 10/1999, de 21 d'abril, de modificació de la Llei Orgànica 8/1885, de 3 de juliol, Reguladora del Dret a l'Educació (BOE de 22 d'abril), l'Ajuntament de Benigànim, segons l'acord adoptat en sessió plenària celebrada el 30 de setembre de 1996, ha cedit a la Generalitat Valenciana una parcel·la de 17.325 m2 en la partida Les Foyes.
  
Convocat el corresponent concurs públic per Resolució de 7 de maig de 1998, del director general de Règim Econòmic, publicada en el Diari Oficial de la Generalitat Valenciana de 18 de maig, s'adjudicaren les obres de construcció d'un nou edifici escolar per Resolució de 30 d'octubre de 1998, publicada en el Diari Oficial de la Generalitat Valenciana de 20 de novembre de 1998.
  
L'edifici escolar s'ajusta a les exigències establides en el Reial Decret 1.004/1991, de 14 de juny, pel qual s'establixen els requisits mínims dels centres que impartixen ensenyaments de Règim General no Universitari i en l'Ordre de 15 de maig de 1992, de la Conselleria de Cultura, Educació i Ciència, per la qual s'aprova el programa de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat Valenciana.
  
Per això, conformement a allò establit en l'article 17 de la Llei Orgànica 8/1985, de 3 de juliol, Reguladora del Dret a l'Educació i en l'article 1 del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, del Govern Valencià, i a proposta de la Conselleria de Cultura, Educació i Ciència, després de la deliberació prèvia del Govern Valencià, en la reunió del dia 17.de setembre de 1999,
  
DECRETE
  
Primer
  
Es crea el següent centre docent:
  
Província: València
  
Localitat: Benigánim
  
Titular: Generalitat Valenciana
  
Denominació: Institut d'Educació Secundària
  
Codi: 08707014
  
Domicili provisional: c/ Mestre J. Moscardó, s/n
  
Domicili definitiu: avinguda de la Pobla del Duc s/n
  
Composició: 24 unitats d'Educació Secundària Obligatòria, 8 unitats de Batxillerat i 2 Cicles Formatius de Formació Professional
  
Capacitat: 720 llocs escolars de Educació Secundària Obligatòria, 280 de Batxillerat i 90 de Cicles Formatius de Formació Professional
  
Disposició transitòria
  
Provisionalment, i mentre es definisquen i aproven les plantilles tipus corresponents als centres d'Educació Secundària, la plantilla del centre creat estarà constituïda pels llocs de treball que determina la normativa vigent per als instituts de batxillerat.
  
Disposició addicional
  
El que s'establix en este decret s'inscriurà en el Registre de Centres Docents de la Comunitat Valenciana.
  
Disposicions finals
  
Primera
  
Es faculta el conseller de Cultura, Educació i Ciència perquè adopte les mesures que siguen necessàries per al compliment i desenrotllament d'allò establit en este decret, així com per a modificar, si cal, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'1 de juliol de 1999.
  
València, 17 de setembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI